כרמל ליבמן - לא לשימוש

פיגוע דקירה בבירה: שוטר נפצע באורח בינוני בכתפו הערב (חמישי) באירוע דקירה בעיר העתיקה בירושלים, סמוך לשער שלשלת - אחד משערי הכניסה להר הבית. השוטר נדקר פעמיים בכתפו על ידי שני מחבלים קטינים שהיו חמושים בסכינים. שני המפגעים נוטרלו בירי - אחד מהם במצב אנוש והשני במצב קשה.

חובשים ופרמדיקים של מד"א שהוזעקו לזירה העניקו טיפול רפואי לשוטר הפצוע ופינו לבית החולים שערי צדק גבר כבן 40, בהכרה מלאה, עם פצעי דקירה.

"כשהגענו למקום ראינו גבר כבן 40 בהכרה מלאה", סיפר חובש רפואת חירום במד"א, משה קורדובה. "הוא סבל מפצעי דקירה, הענקנו לו טיפול רפואי שכלל עצירת דימומים וחבישות, ופינינו אותו לבית החולים כשהוא במצב קל".

הזירה בעיר העתיקה לאחר אירוע הדקירה | צילום: תיעוד מבצעי מד"א

מהמשטרה נמסר ששני חשודים דקרו שוטר שהיה בפעילות מבצעית במקום. השוטר נפצע באורח בינוני וטופל על ידי גורמי הרפואה. שוטרים נוספים הגיבו בירי לעבר המחבלים ונטרלו אותם. בשעה זו כוחות משטרה גדולים נמצאים במקום.

"ליחידת הטראומה במרכז הרפואי שערי צדק הגיע פצוע כבן 40 במצב בינוני עם פצעי דקירה בפלג גוף עליון", נמסר מבית החולים שערי צדק. "לאחר אבחון ביחידת הטראומה, הוא מועבר לסדרת בדיקות והמשך טיפול".